2040.جی ایلده دونیا‌داکی سو قیتلیغین‌دان 600 میلیون اوشاق اؤلوم یا دا خسته‌لیک ریسکی یاشایا‌جاق.
بیرلشمیش میلت‌لر اوشاق‌لارا کؤمک فوندو (یونیسف)، "دونیا سو گونو"نده یاییملادیغی راپوروندا ایقلیم دییشیک‌لیگی، گئده‌رک آرتان قوراق‌لیق‌لار و دونیانین بیر چوخ یئرینده یاشانان چاتیشما‌لار سببیله گوونلی سو قایناق‌لاری‌نین سرعتله توکنمه‌سی‌نین اوشاقلار اوزرین‌دکی تأثیرلرینه دقت چئکدی.
راپورا گؤره، هر گئچن ایل سویا اولان طلبین آرتدیغی آنجاق گوونلی سو قایناق‌لاری‌نین آزالدیغی دونیادا 36 اؤلکه "سون درجه جدی سو سیخینتی‌سی" یاشاییر.
دونیادا هر گون 5 یاش آلتی 800دن چوخ اوشاق تمیز سو و تمیزلیک اولمادیغی اوچون ایسهال‌دان حیاتینی ایتیریر.
سو قایناق‌لاری‌نین سرعتله آزالماسی سببی ایله 2040.جی ایله قدر دونیادا هر 4 اوشاق‌دان بیری یعنی 600 میلیون اوشاق اؤلوم یا دا خسته‌لیک ریسکی یاشایا‌جاق.
قوراقلیغا باغلی قیتلیغین یاشاندیغی سوما‌لی، گونئی سودان ایله نیجریه و چاتیشما‌لارین یاشاندیغی یمنده 1،4 میلیون اوشاغین آشیری درجه‌ده یئترسیز بسلنمه سببیله اؤلوم ریسکی وار.
